Բեթղեհեմ

Բեթղեհեմ (, Բեյթ-Լեղեմ, բառացի՝ Հացի տուն, , Բայթ Լաղմ, բառացի՝ Մսի տուն),  քաղաք Հորդանան գետի ձախ ափին։ Գտնվում է Պաղեստինի ազգային վարչակազմի ռազմական և քաղաքացիական հսկողության ներքո (А գոտի)։ Պաղեստինյան Բեթղեհեմ մարզի վարչական կենտրոնն է, ինչպես նաև՝ ուխտագնացության և զբոսաշրջության կենտրոն (Հիսուս Քրիստոսի ծննդավայրն է)։ Ընկած է պատմական Հուդա երկրամասի տարածքում, Երուսաղեմ քաղաքից 10 կիլոմետր դեպի հարավ, փաստացի՝ սահմանակից է այդ քաղաքին; Զբաղեցնում է 5,4 քառակուսի կիլոմետր տարածք։ 2007 թվականի տվյալներով՝ բնակչության թվաքանակը եղել է 24 949։

21-րդ դարի սկզբին Բեթղեհեմը դավանանքի տեսակետից գերազանցապես իսլամադավան է, սակայն այստեղ, նախկինի պես, պահպանվել է նաև քրիստոնյաների մեծաթիվ համայնքը։ Քաղաքի տնտեսության հիմքը զբոսաշրջությունն է, որ իր գագաթնակետին է հասնում Քրիստոսի ծննդյան տոնակատարության շրջանում։ Բեթղեհեմում գործում են 30-ից ավելի հյուրանոցներ, 300-ից ավելի արհեստանոցներ։ Քաղաքի հյուսիսային մուտքի մոտ գտնվում է Ռաքելի դամբանը՝  հուդայականության, քրիստոնեության և իսլամի կարևորագույն սրբություններից մեկը։

Ծանոթագրություններ

Արտաքին հղումներ 

 Պաշտոնական կայք

Սրբազան քաղաքներ
Պաղեստինի քաղաքներ
Ուխտագնացության վայրեր
Աստվածաշնչյան քաղաքներ
Նոր Կտակարանի քաղաքներ